পাথুনি শাক
পাথুনি বা সেলেরি (ইংরেজি: Celery, Apium graveolens) অ্যাপিয়েসিয়া পরিবারের এক ভ্যারাইটির জলাভূমির উদ্ভিদ। অনাদিকাল থেকেই শাক-সবজি হিসেবে এর চাষ হয়ে থাকে। চাষের অবস্থান ও কাল্টিভারের উপর নির্ভর করে পাথুনির পাতা, ডাঁটি ও মাটির নিচের অংশ রান্নায় ব্যবহার করা হয়। বঙ্গ অঞ্চলে পাথুনির মাটির নিচের অংশ কম ব্যবহৃত হলেও, চৈনিক ও অন্যান্য পূর্ব এশীয় খাবার তৈরিতে পাথুনির পাতা ও ডাঁটি শাক হিসেবে ব্যবহৃত হয় বলে পাথুনিকে সচরাচর পাথুনি শাক বলে উল্লেখ করা হয়। পাথুনির বীজ মশলা হিসেবে ব্যবহার করা হয়; এর নির্যাস ঔষধ তৈরিতেও ব্যবহৃত হয়।